open-index/open-wikipedia-markdown huggingface dataset:
Μιθροβουζάνης

[σύνδεσμος=//upload.wikimedia.org/wikipedia/commons/thumb/4/4b/Achaemenid_Cappadocia.jpg/300px-Achaemenid_Cappadocia.jpg|μικρογραφία| Ο Μιθροβουζάνης ήταν σατράπης της [Καππαδοκία (σατραπία)|Καππαδοκίας των Αχαιμενιδών.]]

Ο **Mιθροβουζάνης**, παλαιά περσικά: , (άκμασε π. 334 π.Χ.) ήταν Πέρσης σατράπης της Καππαδοκίας τον 4ο αιώνα π.Χ., κατά τη βασιλεία του Δαρείου Γ΄. Πιθανότατα ήταν γιος του Αριαράθη.  Ως Πέρσης στρατιωτικός διοικητής σκοτώθηκε στη μάχη τού Γρανικού, πολεμώντας τον Μεγάλο Αλέξανδρο.  

Ο νικητής Αλέξανδρος διόρισε στη θέση του κυβερνήτη τον Αβισταμένη.  

## Βιβλιογραφικές αναφορές

## Πηγές
* 

## εξωτερικοί σύνδεσμοι
* Πρωτότυπο κείμενο ''Η Ανάβασις του Αλεξάνδρου''
* Αγγλική έκδοση του ''The Anabasis of Alexander''

Κατηγορία:Αρχαία Καππαδοκία
Κατάλογος ηγεμόνων της Καππαδοκίας

Αυτό το άρθρο απαριθμεί τους σατράπες των Αχαιμενιδών και τους ελληνιστικούς βασιλείς της **[[Καππαδοκία|Καππαδοκίας]]**, μίας αρχαίας περιοχής στην κεντρική Μ. Ασία.

## Σατράπες της Καππαδοκίας, π. 380–331 π.Χ.
[σύνδεσμος=//upload.wikimedia.org/wikipedia/commons/thumb/4/4b/Achaemenid_Cappadocia.jpg/220px-Achaemenid_Cappadocia.jpg|μικρογραφία| Η σατραπεία της [Καππαδοκία (σατραπία)|Καππαδοκίας στην αυτοκρατορία των Αχαιμενιδών.]]

Η σατραπεία της Καπαδοκίας ήταν μία σατραπεία (επαρχία) της αυτοκρατορίας των Αχαιμενιδών μέχρι την κατάκτησή της από τον Μεγάλο Αλέξανδρο το 331 π.Χ.

* Δατάμης, π. 380–362 π.Χ.
* Αριάμνης Α΄, 362–350 π.Χ.
* Μιθροβουζάνης (απεβ. το 334)
* Αριαράθης Α΄, 340s–331 π.Χ.

## Ανεξάρτητοι πρίγκιπες της Καππαδοκίας, 331 π.Χ.–δεκαετία 250 π.Χ.

* Αριαράθης Α΄, 331–322 π.Χ.

Ο μέχρι τότε σατράπης Αριαράθης Α΄ κατάφερε να διατηρήσει τον έλεγχο της περισσότερης ή ολόκληρης της Καππαδοκίας, ως ανεξάρτητος πρίγκιπας που πρωτοστατούσε στην αντίσταση κατά των κατακτητών, ακόμη και μετά την κατάκτηση των Περσών από τον Μεγάλο Αλέξανδρο. Ωστόσο το 322 π.Χ. σταυρώθηκε από τον Περδίκκα, στρατηγό τού Αλέξανδρου και (μετά το τέλος τού Αλεξάνδρου) αντιβασιλιά.

* προσωρινή καταστολή της ανεξαρτησίας, κυβερνήτες της Μακεδονικής Αυτοκρατορίας κατείχαν τη χώρα
** κυβερνήτης ο Ευμένης
** διάδοχος ο Αντίγονος (Α΄), πρώτος σατράπης της Φρυγίας και μετά αντιβασιλιά. Σκοτώθηκε στην Ιψό το 301 π.Χ.

Ο Περδίκκας έδωσε την Καππαδοκία στον Ευμένη, τον πρώην γραμματέα τού Μ. Αλέξανδρου. Ωστόσο κατά τη διάρκεια της αστάθειας των συνεχιζόμενων εμφυλίων πολέμων μεταξύ των στρατηγών του Αλεξάνδρου, σκοτώθηκε ο Ευμένης και στη συνέχεια σκοτώθηκε ο αντιβασιλιάς Αντίγονος (Α΄).

Ο υιοθετημένος γιος τού Αριαράθη Α΄, ο Αριαράθης Β΄, κατάφερε να εξασφαλίσει εκ νέου μέρος της κληρονομιάς του, δηλαδή την Άνω Καππαδοκία γύρω από τη Μαζάκα, και έγινε πρίγκιπας της Καππαδοκίας (ενώ αποδεχόταν την επικυριαρχία των Σελευκιδών). Η Κάτω Καππαδοκία χάθηκε για πάντα στο βασίλειο του Πόντου, που εμφανίστηκε από το 301 π.Χ. στις ακτές της Μαύρης Θάλασσας και ανακηρύχθηκε βασίλειο περί το 281 π.Χ.

* Αριαράθης Β΄, 301–280 π.Χ.
* Αριάμνης Β΄, 280–230 π.Χ.

## Βασίλειο της Καππαδοκίας, δεκαετία 250 π.Χ.–17 μ.Χ.
Πιθανώς συνεχίζοντας για λίγο υπό την αδύναμη επικυριαρχία των Σελευκιδών, ο τίτλος αναγνωρίστηκε ως "βασιλιάς":

* Ο Αριαράθης Γ΄, 255–220 π.Χ. ξεκίνησε ως συγκυβερνήτης με τον πατέρα του Αριάμνη Β΄.
* Αριαράθης Δ΄ Ευσεβής, 220–163 π.Χ.
* Αριαράθης Ε΄ Ευσεβής Φιλοπάτωρ, 163–130 π.Χ.
* Οροφέρνης, 157 π.Χ.
* Αριαράθης ΣΤ΄ Επιφανής Φιλοπάτωρ, 130–116 π.Χ.
* Αριαράθης Ζ΄ Φιλομήτωρ, 116–101 π.Χ.
* Αριαράθης Η΄, 101–96 π.Χ.
* Αριαράθης Θ΄, 100-85 π.Χ.
* Aριοβαρζάνης Α΄ Φιλορωμαίος, 95–c. 63 π.Χ.
* Aριοβαρζάνης Β΄ Φιλοπάτωρ, π. 63–51 π.Χ.
* Aριοβαρζάνης Γ΄ Ευσεβής Φιλορωμαίος, 51–42 π.Χ.
* Aριαράθης Ι΄ Ευσεβής Φιλάδελφος, 42–36 π.Χ.
* Αρχέλαος, 36 π.Χ.–17 μ.Χ.

## Οικογενειακό δένδρο βασιλέων της Καππαδοκίας

Κατηγορία:Κατάλογοι μοναρχών
Ευρωλίγκα ανδρών 2022-23

Η **Ευρωλίγκα ανδρών 2022-23** ήταν η 23η διοργάνωση υπό τη Euroleague Basketball και η 13η με την Turkish Airlines ως χορηγό, καθώς και η 66η συνολικά συμπεριλαμβανομένων των παλαιότερων διοργανώσεων της FIBA Europe. Η σεζόν ξεκίνησε το διήμερο 6 - 7 Οκτωβρίου 2022 με την πρώτη αγωνιστική της κανονικής περιόδου.

Ο Ολυμπιακός έγινε η πρώτη ελληνική ομάδα που τερμάτισε στην πρώτη θέση της κανονικής περιόδου με το νέο σύστημα διεξαγωγής που καθιερώθηκε το 2016. 

Πρωταθλήτρια αναδείχτηκε η Ρεάλ Μαδρίτης για 11η φορά στην ιστορία της. 

## Γήπεδα και τοποθεσίες

## Βαθμολογία

## Αποτελέσματα

## Play-offs
Στα playoffs η πρόκριση για το Final Four δίνεται στις ομάδες που θα κερδίσουν τρεις αγώνες. Αν μια ομάδα κερδίσει τρεις αγώνες προτού πραγματοποιηθούν και οι πέντε συνολικά αγώνες της σειράς, οι εναπομείναντες αγώνες παραλείπονται. Οι ομάδες που τερμάτισαν στις υψηλότερες θέσεις στον όμιλο (1-4) παίζουν τον πρώτο, τον δεύτερο και τον πέμπτο (αν χρειαστεί) αγώνα της σειράς στην έδρα τους.

Ο 1οι αγώνες πραγματοποιήθηκαν στις 25 και 26 Απριλίου, οι 2οι στις 27 και 28, οι 3οι στις 2 και 3 Μαΐου, οι 4οι (όπου χρειάστηκαν) στις 4 και 5 και ο 5ος (όπου χρειάστηκε) στις 9 και 10 Μαΐου.

### Σειρές

## Φάιναλ Φορ
Οι αγώνες διεξήχθησαν στην "Ζάλγκιρις Αρένα" του Κάουνας της Λιθουανίας το τριήμερο 19-21 Μαΐου 2023.

## Στατιστικά
* Ο Σάσα Βεζένκοφ αναδείχτηκε πρώτος σκόρερ της διοργάνωσης με 703 πόντους (17,6 μ.ο. ανά αγώνα) και πρώτος στην αξιολόγηση.
* Ο Γιώργος Μπαρτζώκας αναδείχτηκε ο καλύτερος προπονητής και ο Τόμας Γουόκαπ πρώτος στις ασίστ.
* Ο Ολυμπιακός αναδείχτηκε πρώτος τόσο στον πρώτο γύρο, όσο και στην τελική βαθμολογία της κανονικής περιόδου, έδωσε τους περισσότερους αγώνες (41, με ρεκόρ 28-13) και πέτυχε 3.393 πόντους συνολικά (2ος πίσω από τη Ρεάλ που είχε 3.466 πόντους) και είχε την καλύτερη άμυνα της διοργάνωσης.
* Στο τρίτο δεκάλεπτο του ημιτελικού του φάιναλ φορ, ο Ολυμπιακός δέχτηκε μόλις δυο (2) πόντους από τη Μονακό, γεγονός και νούμερο που αποτελεί παγκόσμιο ρεκόρ.

## Παραπομπές


## Εξωτερικοί σύνδεσμοι

*Επίσημος ιστότοπος

2023
Κατηγορία:Καλαθοσφαίριση το 2022
Κατηγορία:Καλαθοσφαίριση το 2023
Βασίλειος Σωτηριάδης

Ο **Βασίλειος Σωτηριάδης** ήταν Έλληνας πολιτικός καταγόμενος από το Λεσκοβίκι της σημερινής Αλβανίας.

Τον Ιούλιο 1914 ήταν από κοινού με τον Ηλία Οικονόμου Ρούση εκπρόσωπος του Λεσκοβικίου στη Συνέλευση του Δελβίνου, όπου οι βορειοηπειρώτες επρόκειτο να επικυρώσουν το Πρωτόκολλο της Κέρκυρας, που παρείχε αυτονομία στην περιοχή.

Τον Δεκέμβριο 1915 ο Β. Σωτηριάδης εξελέγη βουλευτής του νομού Αργυροκάστρου στο Ελληνικό Κοινοβούλιο, όταν η βόρεια Ήπειρος ενώθηκε με την Ελλάδα (1915 - 1917).
## Παραπομπές


Κατηγορία:Έλληνες βουλευτές
Κεχριές Κορινθίας

Οι **Κεχριές** είναι χωριό που ανήκει στον Δήμο Κυρίνθου και είναι είναι τμήμα της κοινότητας της Ξυλοκέριζας, ο πληθυσμός της σύμφωνα με την απογραφή του 2011 είναι 238 κάτοικοι. Το χωριό πήρε το όνομα του από το λιμάνι της Αρχαίας Κορίνθου Κεγχρεαί που βρισκόταν στην ίδια περιοχή, ήταν ένα από τα δύο μεγάλα Κορινθιακά λιμάνια. Οι Κεχριές εξυπηρετούσαν τα πλοία που έρχονταν από τον Σαρωνικό, το Λέχαιο αντίστοιχα από τον Κορινθιακό στον δρόμο για την Ιταλία και τη δυτική Ευρώπη. Η τοποθεσία τους ήταν σε ένα φυσικό σταυροδρόμι για τα πλοία νότια από τα σημερινά Ισθμία Κορινθίας. Η τοποθεσία με τα βαθιά νερά ήταν ιδανική θέση για την αποβίβαση των πλοίων, είχε φυσικές πηγές και το έδαφος ήταν ιδανικό για γεωργική παραγωγή όπως δείχνει η προέλευση του ονόματος Κεχρί. Οι παλιότερες πηγές προέρχονταν από τον 6ο αιώνα π.Χ., υπήρχε μόνιμα οικισμός όσο διαρκούσαν η Κλασική αρχαιότητα και η Ελληνιστική περίοδος με ελάχιστα αρχαιολογικά ευρήματα. Η πόλη είχε μεγάλη ευημερία την εποχή που διαρκούσε η Ρωμαϊκή αυτοκρατορία, ο οικισμός ήταν σε σχήμα ημισέλινου με ισχυρούς κυματοθραύστες από σκυρόδερμα. Ο πολιτισμός και η θρησκευτική ζωή ήταν πολυσυλλεκτική, λατρευόταν η Αφροδίτη, η Ίσις, ο Ασκληπιός, ο Ποσειδώνας, ο Διόνυσος και ο Παν.

Ο χριστιανισμός έφτασε πολύ νωρίς στις Κεχριές, σύμφωνα με τις Πράξεις των Αποστόλων (18:18) ο Απόστολος Παύλος σταμάτησε στο λιμάνι στο Β΄ Ιεραποστολικό του ταξίδι, έκοψε τα μαλλιά του για να εκπληρώσει έναν όρκο που είχε κάνει σε έναν Ναζαρίτη. Στην επιστολή του προς τους Ρωμαίους (16:1) ο Απόστολος Παύλος καταγράφει την πόλη και μια γυναίκα με το όνομα Φοίβη. Τα αρχαιολογικά ευρήματα δείχνουν ότι το εμπόριο με τη Μεσόγειο συνεχίστηκε κανονικά μέχρι και τον 7ο αιώνα μ.Χ.
Μια εκκλησιαστική παράδοση αναφέρει την ίδρυση επισκοπής στις Κεχριές, αυτό δεν έχει εξακριβωθεί. Τα ιστορικά και γεωγραφικά κείμενα του Βυζαντίου αναφέρουν ακόμα την ύπαρξη του λιμένα των Κεχριών, η χρήση του ήταν ωστόσο υποβαθμισμένη σε σχέση με παλιότερα. Στα σύγχρονα χρονιά στη θέση των Κεχριών βρίσκεται ένα μικρό λιμάνι που εξάγει τοπικά προϊόντα όπως σιτηρά, κίτρο και τομάτες.

## Παραπομπές


## Πηγές
* J. L. Rife, "Religion and Society at Roman Kenchreai" in S. J. Friesen, D. N. Schowalter, J. C. Walters (ed.), Corinth in Context: Comparative Studies on Religion and Society (Supplements to Novum Testamentum, 134), Leiden & Boston: Brill 2010
* S. Heath, J.L. Rife, J.J. Bravo III, and G. Blasdel. (2015). Preliminary Report on Early Byzantine Pottery from a Building Complex at Kenchreai (Greece)

Κατηγορία:Πόλεις της αρχαίας Κορινθίας
Κατηγορία:Ρωμαϊκοί αρχαιολογικοί τόποι στην Ελλάδα
Κατηγορία:Εγκαταλελειμμένοι οικισμοί στην Ελλάδα
Κατηγορία:Κωμοπόλεις της περιφερειακής ενότητας Κορινθίας
Κατηγορία:Σαρωνικός κόλπος
Κοινότητα Αχλάδας

Με την ονομασία **κοινότητα Αχλάδας** αναφέρονται:

* η Κοινότητα Αχλάδας Ηρακλείου
* η Κοινότητα Αχλάδας Φλώρινας
Γιάννης Καισαρίδης

Ο **Γιάννης Καισαρίδης** (Βέροια, 1959) είναι Έλληνας συγγραφέας, ηθοποιός - σκηνοθέτης και φιλόλογος.

## Βιογραφικά στοιχεία
Γεννήθηκε στη Βέροια, το 1959. Σπούδασε Πολιτικές και Οικονομικές επιστήμες, Θέατρο (Δραματική Σχολή Κ.Θ.Β.Ε.) και Ελληνική Φιλολογία. Από το 1993 εργάζεται στην Δευτεροβάθμια Εκπαίδευση ως φιλόλογος. Το πρώτο του διήγημα, «*Λερωμένο ρούχο*», βραβεύτηκε από τον Πανελλήνιο Όμιλο Ενίσχυσης Πολιτιστικών Δραστηριοτήτων (1996), ενώ το 2006, η τρίτη συλλογή διηγημάτων του, *[https://biblionet.gr/titleinfo/?titleid=101489&return_url Μισάντρα]* (Κέδρος, 2005) τιμήθηκε με το Κρατικό Βραβείο Λογοτεχνίας. Έχει δημοσιεύσει 4 συλλογές διηγημάτων και ένα μυθιστόρημα, ενώ διηγήματά του έχουν συμπεριληφθεί σε περιοδικά και συλλογικά έργα. 

Κείμενά του έχουν μεταφραστεί στα Αγγλικά, Γερμανικά, Γεωργιανά και Ιταλικά. Έχει οργανώσει εργαστήρια «Δημιουργικής γραφής» στο Τμήμα Μεταφρασεολογίας και Διαπολιτισμικών Σπουδών τού Α.Π.Θ(2007) και στο Πανεπιστήμιο Sapienza της Ρώμης (2010). Υπήρξε μέλος της ομάδας εργασίας του προγράμματος του Εθνικού Κέντρου Βιβλίου "Λέσχες ανάγνωσης".

Ως ηθοποιός εργάστηκε σε θεατρικές παραστάσεις και σε τηλεοπτικές παραγωγές καθώς και σε μία τηλεταινία. Έχει συνεργαστεί -ως ηθοποιός, σκηνοθέτης και συγγραφέας- με το Κρατικό Θέατρο Βορείου Ελλάδος, το ΔΗ.ΠΕ.ΘΕ. Βέροιας, την Πειραματική σκηνή της «Τέχνης» στη Θεσσαλονίκη, το ΔΗ.ΠΕ.ΘΕ. Σερρών, τη δημόσια τηλεόραση και ιδιωτικούς ραδιοφωνικούς σταθμούς. Παράλληλα, έχει γράψει και σκηνοθετήσει 3 ταινίες μικρού μήκους, ένα ντοκιμαντέρ και μια ταινία μεγάλου μήκους. Υπήρξε ιδρυτικό μέλος του Συλλόγου Φίλων Τέχνης «Ο Διόνυσος» και της θεατρικής ομάδας «Απάνοιξη», καθώς και της «Κίνησης Πολιτών για την Αισθητική και Αρχαιολογική προστασία της διατηρητέας περιοχής της Κυριώτισσας», στη Βέροια.

## Έργα

### Συλλογές διηγημάτων

* *Χρονικό μιας πρεμιέρας*, Εξάντας, 1997.
* *Συναντήσεις και ενοχές*, Κέδρος, 2000. 
* *Μισάντρα*, Κέδρος, 2006. 
* *Ώρες αιώρες*, Κέδρος, 2021.

### Μυθιστόρημα

* *Αποτομή*, Νησίδες, 2016.

### Συμμετοχή σε συλλογικά έργα

* *Μια πόλη, ένας συγγραφέας,* Μίνωας, 2001.  
* *Το βιβλίο της προδοσίας*, Πατάκης, 2010.
* *Τα πάθη στη λογοτεχνία,* Καστανιώτης, 2016.

### Θεατρικά έργα

* *Το νησί του μάγου Ιουλίου ντε Βερνί,* 1996.
* *Ο ταχυδρόμος των ονείρων*, ΔΗ.ΠΕ.ΘΕ. Σερρών, 1998.
* *Της θάλασσας η θυγατέρα*, ΔΗ.ΠΕ.ΘΕ. Βέροιας, 2000.
* *Πέντε εποχές*, 2002.
* *Αναπάντητες 21*, 2004.
* *Ηλιακό*, 2007.

### Ταινίες

* *Γκιουνέ* (μικρού μήκους), 2012.
* *Σημαδιακοί και αταίριαστοι* (μ.μ.), 2015.
* *Τάρζαν και Ζόρο* (μ.μ.), 2017.
* *Πηγή είναι ο Λόγος* (ντοκιμαντέρ*),* 2020.
* *Αύγουστος στη Λωλαμάρου,* 2021.

## Παραπομπές

# «ΚΑΙΣΑΡΙΔΗΣ, ΓΙΑΝΝΗΣ | Εταιρεία Συγγραφέων». ''www.authors.gr''. Ανακτήθηκε στις 12 Σεπτεμβρίου 2022

## Εξωτερικοί σύνδεσμοι

* Καισαρίδης Γιάννης, Εταιρεία Ελλήνων Συγγραφέων.
* https://www.politeianet.gr/sygrafeas/kaisaridis-giannis-12345
* https://www.kedros.gr/author/185/kaisaridis-giannis.html
* Πηγή είναι ο Λόγος - Αναζητώντας την αόρατη πόλη, Γιάννης Καισαρίδης

## Παραπομπές


Κατηγορία:Συγγραφείς
Γιαζιτζίκ (Νεοκαισάρεια)

Το **Γιαζιτζίκ** (τουρκικά: Yazıcık) είναι μπελντέ στην Νεοκαισάρεια, στην Επαρχία Τοκάτης της Τουρκίας.

## Ιστορία
Το όνομα του μπελντέ αναφέρεται ως *Geyran* στα οθωμανικά αρχεία του 1530. Στα απογραφικά έγγραφα του 1916 της οθωμανικής περιόδου φαίνεται ότι στο χωριό Γεϊράν ζούσαν Τούρκοι και χριστιανική ελληνική μειονότητα. Στο χωριό υπήρχαν 134 νοικοκυριά και ο πληθυσμός του ήταν 945 κάτοικοι. 

Ο οικισμός, του οποίου το όνομα άλλαξε σε «Yazıcık» το 1960, δημοσιεύτηκε στο ΦΕΚ της 23ης Ιουνίου 1976 και με αριθμό 15625, 3ο Συμβούλιο της Επικρατείας. Απέκτησε την ιδιότητα της κωμόπολης με το τριμερές Διάταγμα με απόφαση του Τμήματος της 29.04.1976 και με αριθμό 1976/297-303. Το δημοτικό καθεστώς του Γιαζιτζίκ επρόκειτο να λήξει το 2013, όταν ο πληθυσμός του μειώθηκε σε λιγότερο από 2.000 άτομα. Ωστόσο, ως αποτέλεσμα της διοικητικής ενοποίησης, η πόλη σώθηκε από το κλείσιμο όταν ο πληθυσμός της ξεπέρασε τους 2000 στο τέλος του έτους.

## Γεωγραφία
Βρίσκεται 25 χλμ. από το κέντρο της Νεοκαισαρείας. Ο Δήμος κάνει μια προσπάθεια να ανοίξει στον τουρισμό τα υψίπεδα Καρατζάμ, Ντουντέν και Λαλντίζ, που είναι τα υψίπεδα της πόλης Γιαζιτζίκ. Στο Γιαζιτζίκ, υπάρχει σημαντική ποσότητα ορυχείου μπεντονίτη και λευκαντικού χώματος. Το μεγαλύτερο μέρος και σχεδόν όλη η γη του Γιαζιτζίκ αποτελείται από ορυχείο μπεντονίτη.

## Πληθυσμός

## Παραπομπές


Κατηγορία:Χωριά της Τουρκίας
Κατηγορία:Νεοκαισάρεια
Μακεδονιάρχης

Ο **Μακεδονιάρχης** ήταν τίτλος της ρωμαϊκής εποχής για τον πρόεδρο του Κοινού των Μακεδόνων. Ο τίτλος δόθηκε μόνο σε 11 άτομα.

## Αξίωμα
Ο Μακεδονιάρχης ήταν ο πρόεδρος του Κοινού των Μακεδόνων, και μερικές φορές, αλλά όχι πάντα, ο αρχιερέας της αυτοκρατορικής λατρείας στην ρωμαϊκή επαρχία της Μακεδονίας. Το αξίωμα θεωρήθηκε επίσης σημαντικός αξιωματούχος του Συνεδρίου, ενός επαρχιακού συμβουλίου αποτελούμενο από δημοτική αριστοκρατία, Ρωμαίους πολίτες και - σε ορισμένες περιπτώσεις - δούλους και απελεύθερους. Ο Μακεδονιάρχης ήταν επίσης επικεφαλής μιας λέσχης με επιρροή που ονομάζεται *κοινωνία των Σαραπιαστών*, ξεκινώντας από τη βασιλεία της δυναστείας των Σεβήρων.

## Ιστορία
Η παλαιότερη αναφορά Μακεδονιάρχη, που καταγόταν από τη Θεσσαλονίκη, είναι από το 219 μ.Χ. Τον τίτλο κατείχαν μόνο 11 άτομα, έξι από τα οποία πιστεύεται ότι ήταν ρωμαϊκής καταγωγής. Μια αναφορά, ωστόσο, ανέφερε ότι επιγραφικά στοιχεία κατέγραψαν δύο Μακεδονιάρχες κατά τον πρώτο αιώνα μ.Χ. και  23 τον επόμενο αιώνα.

## Δείτε επίσης

* Πολιτάρχης

## Παραπομπές


Κατηγορία:Τίτλοι στην Αρχαία Ελλάδα
Foundations of Real-World Economics (βιβλίο)

***Το "Foundations of Real-World Economics: What Every Economic Student Needs to Know*** μτφ.: (Τα θεμέλια της Οικονομίας του Πραγματικού Κόσμου: Τι πρέπει να γνωρίζει κάθε φοιτητής οικονομικών), είναι βιβλίο τον Τζον Κόμλος  που υποστηρίζει ότι οι οικονομικές και πολιτικές κρίσεις του 21ου αιώνα, που περιλαμβάνουν τη φούσκα των Dot-Com, τη χρηματοπιστωτική κρίση του 2008, την άνοδο του δεξιού λαϊκισμού, την πανδημία του κορονοϊού και πολλούς πολέμους, δεν μπορούν να κατανοηθούν επαρκώς από τα συμβατικά οικονομικά που έχουν τις ρίζες τους στις ιδέες του 20ου αιώνα.

## Σύνοψη βιβλίου
Το βιβλίο περιγράφει την κατάσταση όσων πλήττονται από τις οικονομικές πολιτικές των νεοφιλελεύθερων οικονομολόγων. Ασκεί κριτική σε εκείνους που υποστήριζαν τη μείωση των φόρων και τις κρατικές περικοπές, σε εκείνους που υποστήριζαν την ρυθμιστική απελευθέρωση που κατέληξε στην χρηματοοικονομική κατάρρευση του 2008 και σε εκείνους που υποστήριζαν την υπερ-παγκοσμιοποίηση που οδήγησε στη "Ζώνη της Σκουριάς”(Rustbelt) και στην αύξηση της δυσαρέσκειας. 

Το βιβλίο παρουσιάζει τον τρόπο με τον οποίο η οικονομία λειτουργεί στην πραγματικότητα για τον μέσο άνθρωπο και όχι το πώς φαντάζονται οι ακαδημαϊκοί ότι λειτουργεί μέσα από πανεπιστημιακές αίθουσες διδασκαλίας. Παρουσιάζει μια εναλλακτική προοπτική για την οικονομία- δείχνει ότι το μοντέλο του ορθολογικού παράγοντα homo-ocoenomicus δεν λειτουργεί στον πραγματικό κόσμο. Δείχνει ότι τα ολιγοπώλια είναι μια πολύ καλύτερη περιγραφή των σημερινών πολυεθνικών μεγαλοεπιχειρήσεων από ότι το πλαίσιο του τέλειου ανταγωνισμού.

Αυτό το πανεπιστημιακό βιβλίο αποδεικνύει πόσο παραπλανητική είναι η εφαρμογή υπεραπλουστευμένων μοντέλων στον πραγματικό κόσμο. Στο βιβλίο αναφέρονται ο Kahneman για τα συμπεριφορικά οικονομικά, ο Galbraith για την ανάγκη αντισταθμιστικής δύναμης, οι Case & Deaton για τους "θανάτους της απόγνωσης", ο Minsky για τη χρηματοπιστωτική αστάθεια, ο Krugman για τη νέα θεωρία του εμπορίου, ο Rawls για τη δικαιοσύνη, ο Stiglitz για την συρρίκνωση της μεσαίας τάξης, ο Simon για την θεωρία της περιορισμένης ορθολογικότητας και ο Veblen για την επιδεικτική κατανάλωση. Το βιβλίο τάσσεται υπέρ μιας «ανθρωπιστικής» οικονομίας και ενός «καπιταλισμού με ανθρώπινο πρόσωπο».

Το βιβλίο έχει μεταφραστεί στα ρωσικά, γερμανικά, ουγγρικά, ρουμανικά και κινεζικά.

## Παραπομπές

Κατηγορία:Οικονομία
Κατηγορία:Βιβλία οικονομικών
Strale (αντιτορπιλικό, 1931)

Το ***Strale*** (ιταλ. «Ακόντιο») ήταν ένα από τα τέσσερα αντιτορπιλικά κλάσης *[[Αντιτορπιλικό κλάσης Freccia|Freccia]]* που ναυπηγήθηκαν για το Ιταλικό Βασιλικό Ναυτικό (*Regia Marina*) στις αρχές της δεκαετίας του 1930. Ολοκληρώθηκε το 1932 και διαδραμάτισε ήσσονος σημασίας ρόλο στον Ισπανικό Εμφύλιο, στο πλαίσιο της υποστήριξης που παρείχε η Ιταλία στην πλευρά των Εθνικιστών. Επίσης έλαβε μέρος στις επιχειρήσεις από την είσοδο της Ιταλίας στον Β΄ Παγκοσμίου Πολέμου μέχρι την βύθισή του το 1942.

## Περιγραφή

Σχεδιαστικά, τα αντιτορπιλικά της κλάσης *Freccia* ήταν μεγαλύτερες και βελτιωμένες εκδοχές των προγενέστερών τους της κλάσης *[[Αντιτορπιλικό κλάσης Turbine|Turbine]]*. Είχαν ολικό μήκος 96,15&nbsp;m, πλάτος 9,75&nbsp;m και μέσο βύθισμα 3,15&nbsp;m. Το εκτόπισμά τους ανερχόταν σε 1225&nbsp;t (1206LT) με κανονικό (standard) φορτίο και 2150&nbsp;t (2120&nbsp;LT) με πλήρες. Το πλήρωμά τους την περίοδο του πολέμου αποτελούνταν από 185&nbsp;αξιωματικούς και ναύτες.

Το προωστικό σύστημα απέδιδε έως και 44000&nbsp;shp και μπορούσαν να φθάσουν σε ταχύτητες της τάξεως των 30&nbsp;kn σε πραγματικές συνθήκες. Κατά τις θαλάσσιες δοκιμές είχαν φθάσει και τους 38-39&nbsp;kn, όμως με πολύ περιορισμένο φορτίο. Η ακτίνα δράσης τους έφθανε τα 4600&nbsp;ναυτικά μίλια με ταχύτητα πλεύσης 12&nbsp;kn.

Ο κύριος οπλισμός αποτελούνταν από τέσσερα πυροβόλα των 120&nbsp;mm εγκατεστημένα σε ζεύγη σε ένα πύργο μπροστά από την υπερκατασκευή και έναν πίσω από αυτήν καθώς και έξι τορπιλοσωλήνες των 533&nbsp;mm. Αντιαεροπορική προστασία παρείχαν δύο πυροβόλα των 40&nbsp;mm και δύο δίδυμα πολυβόλα των 13,2&nbsp;mm. Παρόλο που δεν διέθεταν σόναρ ώστε να μπορούν να δράσουν ως ανθυποβρυχιακά, τα αντιτορπιλικά της κλάσης αυτής είχαν δύο εκτοξευτές βομβών βυθού. Μπορούσαν επίσης να μεταφέρουν έως και 54&nbsp;νάρκες.

## Επιχειρησιακή ιστορία
Η ναυπήγηση του *Strale* ξεκίνησε στις 20&nbsp;Φεβρουαρίου 1929 στις εγκαταστάσεις της Cantieri navali Odero στη Γένοα. Καθελκύστηκε στις 26 Μαρτίου 1931 και εντάχθηκε σε υπηρεσία στις 6&nbsp;Φεβρουαρίου 1932. Στις 13&nbsp;Ιουνίου 1940, λίγες μέρες έπειτα από την είσοδο της Ιταλίας στον Β΄ Παγκόσμιο Πόλεμο, εμβόλισε και βύθισε μαζί με το αντιτορπιλικό *[[Baleno (αντιτορπιλικό)|Baleno]]* το βρετανικό υποβρύχιο HMS ''Odin''. Την 21η&nbsp;Μαρτίου 1942 το *Strale* προσάραξε κοντά στο ακρωτήριο Μπον (Κάβο Μπον) όπου και παρέμεινε μέχρι την 21&nbsp;Ιουνίου που το τορπίλισε το υποβρύχιο HMS ''Turbulent''.

## Σημειώσεις


## Παραπομπές


## Βιβλιογραφία
*
*
*
*
*

## Εξωτερικοί σύνδεσμοι

*  Το *[https://www.marina.difesa.it/noi-siamo-la-marina/mezzi/mezzi-storici/Pagine/PQRS/strale02.aspx Strale]* στον ιστότοπο του Ιταλικού Πολεμικού Ναυτικού (*Marina Militare*)

Κατηγορία:Αντιτορπιλικά κλάσης Freccia
Κατηγορία:Ιταλικά αντιτορπιλικά του Β΄ Παγκοσμίου Πολέμου
Ράινερ Φούλμιχ

Ο **Ράινερ Φούλμιχ** ( 1958, Βρέμη ) είναι Γερμανός δικηγόρος και εκπρόσωπος της Stiftung Corona Ausschuss, μιας μη κυβερνητικής ερευνητικής επιτροπής με έδρα τη Γερμανία. Φέρεται ότι έπαιξε σημαντικό ρόλο στο σκάνδαλο εκπομπών ρύπων της Volkswagen και μήνυσε επιτυχώς την Deutsche Bank σε μερικές μικρές υποθέσεις στεγαστικών δανείων, όπου εργαζόταν στο παρελθόν. Το 2020, ο Φούλμιχ και οι συνάδελφοί του άρχισαν να τεκμηριώνουν παραβιάσεις του νόμου, ιατρικές αμέλειες και επιστημονικές απάτες, σε σχέση με το σκάνδαλο COVID-19 . 

## Βιογραφία
Ο Φούλμιχ σπούδασε νομικά στο Πανεπιστήμιο του Γκέτινγκεν και ως φοιτητής ανταλλαγής στο Πανεπιστήμιο της Καλιφόρνια στο Λος Άντζελες . Στη συνέχεια εργάστηκε από το 1985 έως το 2001 στο ερευνητικό κέντρο για το ιατρικό και φαρμακευτικό δίκαιο ως βοηθός ερευνητής στην έδρα του Ίρβιν Ντόιτσε στη νομική σχολή του Πανεπιστημίου του Γκέτινγκεν, όπου απέκτησε και το διδακτορικό του. Κατά τη διάρκεια αυτής της περιόδου ήταν επίσης μέλος των επιτροπών δεοντολογίας των Πανεπιστημιακών Νοσοκομείων του Γκέτινγκεν και του Ανόβερου .  Κατείχε επίσης θέσεις στην τραπεζική επιχειρήσεων στην Deutsche Bank, αρχικά ως ασκούμενος στη Γερμανία από το 1990 και στη συνέχεια στην Ιαπωνία μέχρι το 1992. Το 1993 ίδρυσε το δικό του δικηγορικό γραφείο. Έχει άδεια ασκήσεως επαγγέλματος δικηγόρου στην Καλιφόρνια και είναι μέλος των γερμανοαμερικανικών και γερμανο-ιαπωνικών δικηγορικών συλλόγων .  Το 2009, η δικηγορική εταιρεία του Φούλμιχ κατατάχθηκε μεταξύ των κορυφαίων 20 δικηγορικών γραφείων για την προστασία των επενδυτών στη Γερμανία,  ειδικά από το 1996 ως ειδικός για τραυματίες των λεγόμενων ανεπιθύμητων ακινήτων . 

## Υπόθεση 19
Μαζί με διεθνώς συνδεδεμένους δικηγόρους, «προσφέρει» στις εταιρείες την ευκαιρία να συμμετάσχουν σε μια ομαδική αγωγή στις Ηνωμένες Πολιτείες για την ανάκτηση ζημιών που προκλήθηκαν από κακοδιαχείριση με βάση το υποτιθέμενο ελαττωματικό τεστ PCR του Κρίστιαν Ντρόστεν .  

## Παραπομπές


Κατηγορία:Γερμανοί δικηγόροι
Κατηγορία:Γερμανοί νομικοί
Ριγκάλεος

[σύνδεσμος=//upload.wikimedia.org/wikipedia/commons/thumb/e/ef/Dominus_Rincaleus.jpg/220px-Dominus_Rincaleus.jpg|μικρογραφία| Ανάγλυφο με Θράκα ιππέα και επιγραφή στα λατινικά αφιερωμένη στον Ριγκάλεο, στη θέση της αρχαίας πόλης των [Φίλιπποι|Φιλίππων .]]
Ο **Ριγκάλεος** είναι μια θρακική θεότητα, γνωστή από ορισμένες επιγραφές που βρέθηκαν κοντά στις Κρηνίδες, στην περιοχή της Καβάλας.

Στην τοποθεσία των Φιλίππων, οι αφιερώσεις φαίνεται να γίνονται από Ρωμαίους πολίτες και το θεώνυμο είναι γραμμένο στα λατινικά: ωστόσο είναι δύσκολο να διευκρινιστεί κάτι τέτοιο, αφού αυτοί που κάνουν την αφιέρωση μπορεί να είναι απόγονοι Ιταλών αποίκων ή Ρωμανισμένων ιθαγενών  .

Το λατινικό κείμενο της επιγραφής γράφει  :

D(omino) Rinc(aleo) ex ip[erio] L(ucius) Ac(cius) Venustus

Ο Ριγκάλεος πιθανολογείται ότι είναι μια θεότητα , συγκεκριμένα ο θεός Απόλλωνας  .

Ο Ντίμιταρ Βασίλεφ Γκεοργκίεφ θεωρεί ότι ο Ριγκάλεος είναι μια αρχαϊκή θεότητα του θρακικού πάνθεου: Την απόδειξη αυτή τη βλέπει στην εικονογραφική ομοιότητα των πινακίδων των ηρώων της Θράκης και στην εικονογραφία του Ριγκάλεου, καθώς και στην παράσταση των θεοτήτων ως ιππέων. Ωστόσο, πιστεύει ότι « Οι Θρακιώτες ήρωες είχαν συχνά  σχέσεις με άλλες θεότητες όπως ο Απόλλωνας, ο Διόνυσος, ο Σίλβανος, ο Ηρακλής, ο Ασκληπιός κ.λπ.  Συνεπώς, δεν είναι γνωστό αν Ριγκάλεος είναι όντως ο θεός Απόλλωνας, λόγω της παρουσίας των επιθέτων του, όπως Καρνειος, Μαλοεις, Μαλεατος.

## Παραπομπές


Κατηγορία:Θράκη
Κατηγορία:Ελληνική μυθολογία
Σαπαίοι

Οι **Σαπαίοι**, **Σαπαιανοί ή Σαπαιοί** ήταν θρακική  φυλή κοντά στην ελληνική πόλη των Αβδήρων. Ένας από τους βασιλείς τους ονομαζόταν Αβρούπολις  και είχε συμμαχήσει με τους Ρωμαίους. Κυβέρνησαν τη Θράκη μετά τους Οδρυσίους μέχρι την ενσωμάτωσή της από τη Ρωμαϊκή Αυτοκρατορία ως επαρχία. 
σύνδεσμος=//upload.wikimedia.org/wikipedia/commons/thumb/a/ae/OdrysianKingdom.jpg/220px-OdrysianKingdom.jpg|δεξιά|μικρογραφία| Η κατά προσέγγιση τοποθεσία των Σαπαίων.

## Σαπαίοι βασιλείς της Θράκης

* Κότυς Α΄ (Σαπαίων) γιος του Ροιμητάλκη π.57 π.Χ.-48 π.Χ.
* Ρησκούπορις Α΄ (Σαπαίων) γιος του Κότυ Α΄ 48 π.Χ.-41 π.Χ.
* Κότυς Β΄ (Σαπαίων) γιος του Ρησκούπορι Α΄ 42 π.Χ. – 15 π.Χ.
** Η Θράκη γίνεται πελατειακό κράτος της Ρώμης το 11 π.Χ.

* Ροιμητάλκης Α΄ γιος της Κότυ Β΄ 15 π.Χ. – 12 μ.Χ.
* Ρησκούπορις Β΄ (Σαπαίων) γιος του Κότυ Β΄ στη δυτική Θράκη. Το 12–18 μ.Χ. καθαιρέθηκε
* Κότυς Γ΄ (Σαπαίων) γιος του Ροιμητάλκη Α΄ στην ανατολική Θράκη 12–18 δολοφονήθηκε
* Ροιμητάλκης Β΄ γιος του Κότυ Γ΄ και της Αντ. Τρύφαινας 18–26
** Ρωμαίος επίτροπος ορίζει τον Ροιμητάλκη Γ΄ κυβερνήτη σε περιοχή της Θράκης 26-38

* Ροιμητάλκης Γ΄ γιος του Ρησκούπορι Β΄ 38–46
** 46 στη Ρωμαϊκή Αυτοκρατορία

## Γενεαλογία βασιλέων των Σαπαίων

## Βιβλιογραφικές αναφορές

## Δείτε επίσης
* Κατάλογος Θρακικών φυλών

Κατηγορία:Αρχαία Ελλάδα
Κατηγορία:Αρχαία Θράκη
Κατηγορία:Αρχαία φύλα στα Βαλκάνια
Α1 Κατηγορία υδατοσφαίρισης ανδρών 1994-1995

Το **[[Πρωτάθλημα Ελλάδας υδατοσφαίρισης ανδρών|πρωτάθλημα Ελλάδας πόλο ανδρών]] της περιόδου 1994−95**, ήταν το 9ο πρωτάθλημα στην ιστορία της Α1 κατηγορίας. Εκκίνησε στις 14 Ιανουαρίου 1995 και η κανονική περίοδος έληξε στις 20 Μαΐου 1995. Πρωταθλήτρια αναδείχθηκε η ομάδα του **[[Ολυμπιακός Σ.Φ.Π. (υδατοσφαίριση ανδρών)|Ολυμπιακού Σ.Φ.Π.]]** επικρατώντας στους τελικούς της Εθνικού Ο.Φ.Π.Φ. με 3–0 νίκες.

## Πρώτη αγωνιστική (14/1/1995)
Παραπομπή:

## Βαθμολογία κανονικής περιόδου

### Αποτελέσματα

Πηγή: Εφημερίδα Ελεύθερος Τύπος, Εφημερίδα Ριζοσπάστης

## Αγώνες μπαράζ για Α1
Οι αγώνες διεξήχθησαν σε ουδέτερα γήπεδα (ΝΑΟΚ-Άρης Νίκαιας στην Πάτρα, ΟΦΘ-ΟΦΗ στην Αθήνα) στις 26 και 27 Μαΐου. 
* Ν.Α.Ο. Κέρκυρας – Άρης Νίκαιας 16–9, 15–11
* Ο.Φ. Θαλάσσης – Ο.Φ.Η. 11–8, 12–6

## Πλέι οφ
Οι πρώτοι αγώνες έγιναν στις έδρες των ομάδων με μειονέκτημα έδρας.
### Προημιτελικοί

### Ημιτελικοί

### Τελικοί
Στην κανονική περίοδο ο Ολυμπιακός κέρδισε τον αγώνα του πρώτου γύρου (18/3/1995, 10–11), ο Εθνικός αυτό του δεύτερου γύρου (20/5/1995, 8–12).

#### Σκόρερ τελικών

## Τελική κατάταξη

## Παραπομπές


## Πηγή
* Εφημερίδα «Έθνος», 22/5/1995
* Εφημερίδα «Αθλητική Ηχώ», 22/5/1995 σελίδα 7
* Εφημερίδα «Ριζοσπάστης»

1994 95
Κατηγορία:Υδατοσφαίριση το 1995
Σίντιοι

μικρογραφία|Οι λαοί της Θράκης, περί το 400 π,Χ.

**Σίντιοι** ονομάζονταν οι κάτοικοι της αρχαίας Σιντικής, λαός θρακικής καταγωγής, με κοιτίδα το νησί της Λήμνου.

## Ιστορία
Οι Σίντιοι λάτρευαν τον Ήφαιστο. Αναφέρονται στον Όμηρο : στην Ιλιάδα  ως οι άνθρωποι που είχαν θεραπεύσει τον Ήφαιστο στη Λήμνο μετά την πτώση του στο έδαφος. Οι Σίντιες «της άγριας γλώσσας» (    ) επίσης εμφανίζονται στην Οδύσσεια ;  στην παράδοση που αναφέρει ο Όμηρος έγινε κατανοητό από την ακατανόητη ομιλία τους ότι ήταν μεταξύ των μη ελληνικών φύλων του Αιγαίου «αφού οι Σίντιες δεν έχουν θέση στο άμεσο πλαίσιο (δηλαδή δεν ζητούν από τον θεό οτιδήποτε), μπορούμε να υποψιαστούμε ότι είναι αυτοί που σε κάποιο προομηρικό μύθο σώζουν τον ίδιο τον θεό».  Το 2002, κοντά στο Ρούπιτ στη Βουλγαρία, η πόλη Ηράκλεια Σιντική ανακαλύφθηκε τυχαία στους πρόποδες ενός εξαφανισμένου ηφαιστείου, η τοποθεσία του οποίου είχε συζητηθεί μέχρι τότε.

## Παραπομπές

Κατηγορία:Αρχαία ελληνικά φύλα
Κότυς Θ΄

Ο **Κότυς Θ΄** (άκμασε τον 1ο αι.) ήταν Θράκας πρίγκιπας και -ως πελάτης των Ρωμαίων- βασιλιάς της Μικρής Αρμενίας. 

## Βιογραφία
Ο Κότυς Θ΄ ήταν ο δεύτερος γιος του ηγεμόνα -πελάτη των Ρωμαίων- της Θράκης Κότυ Γ΄ (Σαπαίων) και της Αντωνίας Τρύφαινας. Οι γονείς τού πατέρα του ήταν οι πιστοί Ρωμαίοι πελάτες βασιλείς Ροιμητάλκης Α΄ της Θράκης και Πυθοδωρίς Α΄, ενώ οι γονείς της μητέρας του ήταν οι Ρωμαίοι πελάτες βασιλείς Πολέμων Α΄ του Πόντου και Πυθοδωρίδα. Η Πυθοδωρίδα του Πόντου ήταν το πρώτο εγγόνι του Ρωμαίου Mάρκου Αντώνιου, ενός της Τριανδρίας. Έτσι, μέσω της εκ μητρός γιαγιάς του Αντωνίας Υβρίδας, ο Κότυς Θ΄ συνδεόταν με διάφορα μέλη της δυναστείας των Ιουλίων-Κλαυδίων.

Ο Κότυς Θ΄ μεγάλωσε και εκπαιδεύτηκε στη Ρώμη μαζί με τον μακρινό συγγενή του τον μελλοντικό Ρωμαίο Αυτοκράτορα Καλιγούλα (2ου εξαδέλφου τού Κότυ Γ΄ και εγγονού της Αντωνίας της Νεότερης). Ο Κότυς Θ΄ μεγάλωσε στην οικία της Ρωμαίας αυτοκράτειρας Λιβίας Δρουσίλλας και της Aντωνίας της Νεότερης (ετεροθαλής αδελφή της Αντωνίας Υβρίδας). Ο Κότυς Θ΄ μεγάλωνε ως μέλος της περίφημης Αυλής της Aντωνίας της Νεότερης. Αυτή ήταν μια γυναίκα με μεγάλη επιρροή και διατηρούσε έναν κύκλο από διάφορους πρίγκιπες και πριγκίπισσες. Ο κύκλος της βοήθησε στην πολιτική διατήρηση των συνόρων τής Ρωμαϊκής Αυτοκρατορίας και τις υποθέσεις των πελατειακών κρατών.

Το 38 ο Ροιμητάλκης Γ΄ έγινε Ρωμαίος πελάτης βασιλιάς της Θράκης και είχε νυμφευτεί την αδελφή του Κότυ Θ΄, Πυθοδωρίδα Β΄. Επίσης το 38 ο Ρωμαίος Αυτοκράτορας Καλιγούλας με τη συμφωνία της Ρωμαϊκής Συγκλήτου διόρισε τον Κότυ Θ΄ ως Ρωμαίο πελάτη βασιλιά της Μικρής Αρμενίας. Ο Καλιγούλας και η Ρωμαϊκή Σύγκλητος τού έδωσαν ένα μέρος τού βασιλείου της Μικρής Αρμενίας και ορισμένα μέρη της Αραβίας για να κυβερνήσει. Αυτά τα μέρη της Αραβίας έγιναν αργότερα η ρωμαϊκή επαρχία της Πετραίας Αραβίας.

Ο Κότυς Θ΄ κυβέρνησε στη Μικρή Αρμενία από το 38 έως τουλάχιστον το 47. Λίγο μετά το 48, ο Ρωμαίος Αυτοκράτορας Κλαύδιος ζήτησε από τον Κότυ Θ΄ να παραιτηθεί από τον θρόνο και τον αντικατέστησε εκεί με έναν πρώην Αρμένιο βασιλιά, τον Μιθριδάτη της Αρμενίας. Στην αρχή ο Κότυς Θ΄ αντιστάθηκε επιτυχώς στο αίτημα του Κλαύδιου, με την υποστήριξη Ρωμαίων και εντόπιων Αρμένιων ευγενών. Ωστόσο, με εντολή του Κλαύδιου, ο Κότυς Θ΄ αναγκάστηκε να παραιτηθεί από τον θρόνο του, για να μπορέσει να τον αντικαταστήσει ο Μιθριδάτης. Η μετέπειτα μοίρα του Κότυ Θ΄ είναι άγνωστη.

## Δείτε επίσης
* Κότυς
* Μιθριδάτης της Αρμενίας

## Πηγές
* Tάκιτος, Χρονικά της Αυτοκρατορικής Ρώμης
* Γαλλική έκδοση της Wikipedia
* Γερμανική έκδοση της Wikipedia
* http://www.ancientlibrary.com/smith-bio/0879.html

Κατηγορία:Ρωμαϊκά υποτελή βασίλεια
Μιθριδάτης της Αρμενίας

Ο **Μιθριδάτης της Αρμενίας,**  , , (άκμασε τον 1ο αι. μ.Χ.) από τη δυναστεία των Φαρναβαζιδών ήταν πρίγκιπας του βασιλείου της Ιβηρίας, που υπηρέτησε ως βασιλιάς της Αρμενίας υπό την προστασία της Ρωμαϊκής Αυτοκρατορίας.

## Βιογραφία
Ο Μιθριδάτης εγκαταστάθηκε από τον Ρωμαίο Αυτοκράτορα Τιβέριο, ο οποίος εισέβαλε στην Αρμενία το 35 μ.Χ. Όταν ο Πάρθιος πρίγκιπας Ορόδης, γιος του Αρταβάνου Β΄ της Παρθίας, προσπάθησε να εκτοπίσει τον Μιθριδάτη από το νεοαποκτηθέν βασίλειό του, ο Μιθριδάτης ηγήθηκε ενός μεγάλου αρμενικού και ιβηρικού στρατού και νίκησε τους Πάρθους σε μία σκληρή μάχη (Tάκιτος, *[[Annals (Tacitus)|Χρονικά]]* vi. 32–35). 

Γύρω στο 37 μ.Χ. ο νέος αυτοκράτορας Καλιγούλας ζήτησε τη σύλληψη του Μιθριδάτη, αλλά ο Κλαύδιος τον επανέφερε στον αρμενικό θρόνο το 42 μ.Χ. Στη συνέχεια, οι σχέσεις του Μιθριδάτη με τον αδελφό του Φαρεσμάνη Α΄ επιδεινώθηκαν, σε σημείο που ο βασιλιάς της Ιβηρίας έδωσε εντολή στον γιο του, Ραδάμιστο, να εισβάλει στην Αρμενία και να ανατρέψει τον Μιθριδάτη το 51 μ.Χ.

Προδομένος από τους Ρωμαίους διοικητές του, ο Μιθριδάτης παραδόθηκε. Ο Ρωμαίος ιστορικός Κάσσιος Δίων αναφέρει μία πιθανή απόκρυφη αντιπαράθεση του Μιθριδάτη και του Κλαυδίου στη Ρώμη.

Ο Μιθριδάτης θανατώθηκε από τον ανιψιό του Ραδάμιστο, ο οποίος σφετερίστηκε το στέμμα και νυμφεύτηκε την εξαδέλφη του Ζηνοβία, κόρη του Μιθριδάτη.

## Βιβλιογραφικές αναφορές

## Βιβλιογραφία
** R. Grousset, History of Armenia from its origins to 1071, Paris Payot, 1947 (ανατυπώθηκε ξανά το 1984, 1995 & 2008)

Κατηγορία:Φαρναβαζίδες
Τόνι Ιγουόμπι

Ο **Τόνι Ιγουόμπι** (ιταλικά: *Toni Iwobi*, γεννημένος στις 26 Απριλίου του 1955 ως *Tony Chike Iwobi*) είναι Ιταλός πολιτικός και επιχειρηματίας, νιγηριανικής καταγωγής. Ζώντας στην Ιταλία από τη δεκαετία του 1970, συμμετείχε επί σειρά ετών στα κοινά ως στέλεχος της Λέγκας του Βορρά. Στις ιταλικές γενικές εκλογές του 2018 εξελέγη στη Γερουσία της Δημοκρατίας, καταφέρνοντας παράλληλα να αποτελέσει τον πρώτο χρονικά μαύρο γερουσιαστή στην πολιτική ιστορία του κράτους. Η εκλογή του συνοδεύτηκε από σειρά αρνητικών σχολίων λόγω της πολιτικών απόψεων του ιδίου και της Λέγκας. Το 2024 προσχώρησε στο κόμμα *[[Φόρτσα Ιτάλια|Forza Italia]]*.

## Βιογραφία
Ο Ιγουόμπι γεννήθηκε το 1955 στο Γκουσάου της Νιγηρίας και είναι γόνος πολύτεκνης οικογένειας. Πραγματοποίησε σπουδές πρώτα στις ΗΠΑ και κατόπιν στην Ιταλία, όπου μετέβη το 1976 ως φοιτητής πληροφορικής στο Πανεπιστήμιο της Περούτζια. Αργότερα εγκαταστάθηκε μόνιμα στο Μπέργκαμο, όπου πέρασε από διάφορα εργασιακά περιβάλλοντα προτού καθιερωθεί ως επιχειρηματίας στον χώρο της πληροφορικής. Σε ό,τι αφορά την προσωπική του ζωή, ο Ιγουόμπι είναι Καθολικός, παντρεμένος με Ιταλίδα και πατέρας δύο παιδιών.

## Πολιτική σταδιοδρομία
Αναφέρεται ως μέλος της Λέγκας του Βορρά από το 1993, σε μια περίοδο που το συγκεκριμένο κόμμα τασσόταν υπέρ της ομοσπονδιοποίησης του ιταλικού κράτους. Αργότερα ο Ιγουόμπι διετέλεσε δημοτικός σύμβουλος στον δήμο Σπιράνο της επαρχίας του Μπέργκαμο. Το 2015 τοποθετήθηκε από τον Ματέο Σαλβίνι στη θέση του υπεύθυνου μεταναστευτικής πολιτικής και ασφαλείας του κόμματος. 
αριστερά|μικρογραφία|222x222εσ|Ο Ιγουόμπι το 2019.
Στις εκλογές του 2018 εξελέγη στην Ιταλική Γερουσία ως αντιπρόσωπος της Λομβαρδίας, όντας ο - χρονικά - πρώτος μαύρος γερουσιαστής. Σχολιάζοντας την εκλογική του επιτυχία, ο ίδιος αφενός την χαρακτήρισε ως εξαιρετική την τιμή και αφετέρου ισχυρίστηκε πως η εκλογή του ήταν απόδειξη πως η Λέγκα δεν τάσσεται γενικά κατά της μετανάστευσης, αλλά μόνο εναντίον της παράνομης. Ωστόσο, η εκλογή του  συνοδεύτηκε από διάφορα αρνητικά σχόλια, ενώ μεταξύ των αντιδρώντων συγκαταλεγόταν και ο - επίσης - καταγόμενος από τη Νιγηρία, Ιταλός διεθνής ποδοσφαιριστής Μάριο Μπαλοτέλι. 

Κατά τη διάρκεια της θητείας του στη Γερουσία, ο Ιγουόμπι διετέλεσε αντιπρόεδρος της Έκτακτης Επιτροπής Προστασίας και Προαγωγής των Ανθρωπίνων Δικαιωμάτων, καθώς και μέλος διαφόρων ακόμη επιτροπών.

Τον Αύγουστο του 2022, ανακοινώθηκε επίσημα πως το όνομά του δεν συμπεριλαμβανόταν στις λίστες υποψηφίων της Λέγκας ενόψει των εκλογών του ιδίου έτους, γεγονός που επέφερε την αντίδρασή του. Τον Ιανουάριο του 2024 προσχώρησε στο *Forza Italia*.

## Παραπομπές


Κατηγορία:Ιταλοί πολιτικοί
Κατηγορία:Ιταλοί επιχειρηματίες
Κατηγορία:Μέλη της Ιταλικής Γερουσίας
Κατηγορία:Νιγηριανοί
Σαμ Ντόλγκοφ

Ο **Σαμ Ντόλγκοφ** (1902-1990) ήταν αναρχικός και αναρχοσυνδικαλιστής από τη Ρωσία, ο οποίος μεγάλωσε, έζησε και δραστηριοποιήθηκε στις Ηνωμένες Πολιτείες Αμερικής.

## Βιογραφία
Ο Ντόλγκοφ γεννήθηκε στο Σητέλτ του Οστρόβνου στο κυβερνείο του Μογκίλεφ, στη Ρωσική Αυτοκρατορία (στο σημερινό Beshankovichy Raion της Λευκορωσίας), μετακόμισε κατά την παιδική του ηλικία το 1905 ή το 1906 στη Νέα Υόρκη όπου έζησε στο Μπρονξ και στην Ανατολική Ακτή του Μανχάταν όπου και πέθανε. Ο πατέρας του ήταν ελαιοχρωματιστής και ο Ντόλγκοφ άρχισε να δουλεύει ως ελαιοχρωματιστής στην ηλικία των 11 ετών, ένα επάγγελμα που διατήρησε σε όλη τη ζωή του.

Αφού εκδιώχθηκε από τη Σοσιαλιστική Ένωση Νέων, ο Ντόλγκοφ συμμετείχε στους Βιομηχανικούς Εργάτες του Κόσμου το 1922 και παρέμεινε ενεργό μέλος για όλη του τη ζωή, διαδραματίζοντας έναν ενεργό ρόλο στο αναρχικό κίνημα για ένα μεγάλο διάστημα του αιώνα. Ήταν συνιδρυτής του περιοδικού Ελευθεριακή Εργατική Επιθεώρηση, το οποίο αργότερα μετονομάστηκε σε Αναρχοσυνδικαλιστική Επιθεώρηση για να αποφευχθεί η σύγχυση με το Αμερικανικό Ελευθεριακό κόμμα.

Ο Ντόλγκοφ ήταν μέλος στην ελευθεριακή ομάδα του Σικάγο τη δεκαετία του 1920, μέλος της Ομάδας Vanguard (= εμπροσθοφυλακή) και συντάκτης της έκδοσης της Vanguard «Εφημερίδα για τον Ελευθεριακό Κομμουνισμό» τη δεκαετία του 1930, καθώς επίσης και συνιδρυτής της Ελευθεριακής Ένωσης στη Νέα Υόρκη το 1954. Έγραψε άρθρα για αναρχικά περιοδικά και βιβλία ως εκδότης εξαιρετικά φημισμένων ανθολογιών, κάποιες εκ των οποίων παραθέτονται από κάτω. Ήταν ενεργός σε πολλά πεδία και παρακολουθούσε σε τακτική βάση ομάδες όπως την Ελευθεριακή Ομάδα Βιβλίου της Νέας Υόρκης.

Ο Ντόλγκοφ πέθανε από συμφορητική καρδιακή ανεπάρκεια στην ηλικία των 88 ετών, το 1990

## Επιλεγμένα βιβλία

* Ηθική και Αμερικανικός Ενωτισμός (1958)
* Η παραίσθηση του Εργατικού Κόμματος (1961)
* Ο Μπακούνιν για την Αναρχία (1971 / επανέκδοση 1980)
* Αναρχικές Κολλεκτίβες: Εργατική αυτοδιεύθυνση στην Ισπανική Επανάσταση, 1936-1939 (1974)
* Η Επανάσταση στην Κούβα: Μια κριτική οπτική (1974)
* Αμερικανικό Εργατικό Κίνημα : Εξέγερση στις κατατάξεις (1975)
* Η συνάφεια του αναρχισμού στη σύγχρονη κοινωνία (1977)
* Μια κριτική στον Μαρξισμό (1983)
* Σύγχρονη Τεχνολογία και Αναρχισμός (1986)
* Θραύσματα: ένα απομνημόνευμα (1986)
* Ο εθνικισμός του τρίτου κόσμου και το κράτος (1983)

## Παραπομπές


## Εξωτερικοί σύνδεσμοι
* Papers, 1874–1991 (bulk 1937–1977) στο Πανεπιστήμιο της Νέας Υόρκης Wagner Archives
* Σαμ Ντόλγκοφ, Συλλεγμένα έργα και πληροφορίες  στο RevoltLib.com
* Νεκρολόγια και σύντομη βιογραφία του Σαμ Ντόλγκοφ στο libcom.org

Κατηγορία:Αμερικανοί ιστορικοί
Κατηγορία:Ρώσοι ιστορικοί
Κατηγορία:Αμερικανοί αναρχικοί
Κατηγορία:Ρώσοι αναρχικοί
Κατηγορία:Αμερικανοί αντικαπιταλιστές
Κατηγορία:Ρώσοι αντικαπιταλιστές
Κατηγορία:Αναρχοσυνδικαλιστές
Κατηγορία:Ιστορικοί του αναρχισμού
Saetta (αντιτορπλικό)

Το ***Saetta*** ήταν ένα από τα τέσσερα αντιτορπιλικά κλάσης *[[Freccia (αντιτορπιλικό)|Freccia]]* που ναυπηγήθηκαν για το Ιταλικό Βασιλικό Ναυτικό (*Regia Marina*) στις αρχές της δεκαετίας του 1930. Ολοκληρώθηκε το 1932 και ήταν ένα από τα πλοία που ενεπλάκησαν στον Ισπανικό Εμφύλιο, στο πλαίσιο της στρατιωτικής υποστήριξης που παρείχε η Ιταλία στην πλευρά των Εθνικιστών. Επίσης συμμετείχε σε επιχειρήσεις έπειτα από την είσοδο της Ιταλίας στον Β΄ Παγκόσμιο Πόλεμο μέχρι την βύθισή του το 1942.

## Περιγραφή

Σχεδιαστικά, τα αντιτορπιλικά της κλάσης *Freccia* ήταν μεγαλύτερες και βελτιωμένες εκδοχές των προγενέστερών τους της κλάσης *[[Αντιτορπιλικό κλάσης Turbine|Turbine]]*. Είχαν ολικό μήκος 96,15&nbsp;m, πλάτος 9,75&nbsp;m και μέσο βύθισμα 3,15&nbsp;m. Το εκτόπισμά τους ανερχόταν σε 1225&nbsp;t (1206LT) με κανονικό (standard) φορτίο και 2150&nbsp;t (2120&nbsp;LT) με πλήρες. Το πλήρωμά τους την περίοδο του πολέμου αποτελούνταν από 185&nbsp;αξιωματικούς, υπαξιωματικούς και ναύτες.

Το προωστικό σύστημα απέδιδε έως και 44000&nbsp;shp και μπορούσαν να φθάσουν σε ταχύτητες της τάξεως των 30&nbsp;kn σε πραγματικές συνθήκες. Κατά τις θαλάσσιες δοκιμές είχαν φθάσει και τους 38-39&nbsp;kn, όμως με πολύ περιορισμένο φορτίο. Η ακτίνα δράσης τους έφθανε τα 4600&nbsp;ναυτικά μίλια με ταχύτητα πλεύσης 12&nbsp;kn.

Ο κύριος οπλισμός αποτελούνταν από τέσσερα πυροβόλα των 120&nbsp;mm εγκατεστημένα σε ζεύγη σε ένα πύργο μπροστά από την υπερκατασκευή και έναν πίσω από αυτήν καθώς και έξι τορπιλοσωλήνες των 533&nbsp;mm. Αντιαεροπορική προστασία παρείχαν δύο πυροβόλα των 40&nbsp;mm και δύο δίδυμα πολυβόλα των 13,2&nbsp;mm. Παρόλο που δεν διέθεταν σόναρ ώστε να μπορούν να δράσουν ως ανθυποβρυχιακά, τα αντιτορπιλικά της κλάσης αυτής είχαν δύο εκτοξευτές βομβών βυθού. Μπορούσαν επίσης να μεταφέρουν έως και 54&nbsp;νάρκες.

## Επιχειρησιακή ιστορία

Η ναυπήγηση του *Saetta* ξεκίνησε στις 27 Μαΐου 1929 στις εγκαταστάσεις της Cantieri del Tirreno στη Γένοβα. Καθελκύστηκε στις 17 Ιανουαρίου 1932 και εντάχθηκε σε υπηρεσία στις 10 Μαΐου. Την 11η Αυγούστου 1937, εν μέσω του Ισπανικού Εμφυλίου, τορπίλισε και βύθισε το πετρελαιοφόρο των Δημοκρατικών SS ''Campeador'' στα ανοικτά του Ρας ελ Μουσταφά της Γαλλικής Τυνησίας.

## Σημειώσεις


## Παραπομπές


## Βιβλιογραφία
* 
* 
* 
* 
* 
* 

## Εξωτερικοί σύνδεσμοι

*  Το *[https://www.marina.difesa.it/noi-siamo-la-marina/mezzi/mezzi-storici/Pagine/PQRS/saetta.aspx Saetta]* στον ιστότοπο του Ιταλικού Πολεμικού Ναυτικού (*Marina Militare*)

Κατηγορία:Αντιτορπιλικά κλάσης Freccia
Κατηγορία:Ιταλικά αντιτορπιλικά του Β΄ Παγκοσμίου Πολέμου
Αμπντάλα Α΄ της Ιορδανίας

Ο **Αμπντάλα Α΄ μπιν αλ-Χουσεΐν** (, εκλατινισμένο: *ʿAbd Allāh al-Awwal bin al-Ḥusayn*, 2 Φεβρουαρίου 1882 – 20 Ιουλίου 1951) ήταν ηγεμόνας της Ιορδανίας από τις 11 Απριλίου 1921 μέχρι τη δολοφονία του το 1951. Ήταν Εμίρης της Υπεριορδανίας, ενός βρετανικού προτεκτοράτου, μέχρι τις 25 Μαΐου 1946, μετά την οποία ήταν βασιλιάς μιας ανεξάρτητης Ιορδανίας. Ήταν μέλος της δυναστείας των Χασεμιτών.

Γεννημένος στη Μέκκα της Χετζάζης της Οθωμανικής Αυτοκρατορίας, ο Αμπντάλα ήταν ο δεύτερος από τους τέσσερις γιους του Χουσεΐν μπιν Αλή, Σαρίφ της Μέκκας, και της πρώτης συζύγου του, Αμπντίγια μπιντ Αμπντουλάχ. Σπούδασε στην Κωνσταντινούπολη και στη Χετζάζη. Από το 1909 έως το 1914, ο Αμπντάλα είχε έδρα στο οθωμανικό νομοθετικό σώμα, ως εκπρόσωπος για τη Μέκκα, αλλά συμμάχησε με τη Βρετανία κατά τη διάρκεια του Α' Παγκοσμίου Πολέμου ενάντια στην οθωμανική κυριαρχία που ηγήθηκε ο πατέρας του Σαρίφ Χουσεΐν. Ο Αμπντάλα οδήγησε προσωπικά τις επιδρομές των ανταρτών σε φρουρές.

Ο Αμπντάλα έγινε εμίρης της Υπερορδανίας τον Απρίλιο του 1921. Υποστήριξε τη συμμαχία του με τους Βρετανούς κατά τη διάρκεια του Β' Παγκοσμίου Πολέμου και έγινε βασιλιάς μετά την ανεξαρτησία της Υπεριορδανίας από το Ηνωμένο Βασίλειο το 1946. Το 1949, η Ιορδανία προσάρτησε τη Δυτική Όχθη, γεγονός που εξόργισε αραβικές χώρες, συμπεριλαμβανομένης της Συρίας, της Σαουδικής Αραβίας και της Αιγύπτου, οι οποίες υπερασπίστηκαν τη δημιουργία ενός παλαιστινιακού κράτους. 

Δολοφονήθηκε στην Ιερουσαλήμ ενώ παρακολουθούσε την προσευχή της Παρασκευής στην είσοδο του τεμένους Αλ-Άκσα από έναν εθνικιστή Παλαιστίνιο το 1951. Τον διαδέχθηκε ο πρωτότοκος γιος του Ταλάλ .

## Οικογένεια
Ο Αμπντάλα παντρεύτηκε τρεις φορές.

Το 1904, παντρεύτηκε την Μουσμπάχ μπιντ Νάσερ, κόρη του Εμίρη Νάσερ Πασά. Απέκτησαν τρια παιδιά:
*Πριγκίπισσα Χάγια μπιν Αμπντάλα (1907–1990)
*Ταλάλ (1909-1972)
**Χουσεΐν (1935-1999)
***Αμπντάλα Β΄ (1962-)
*Πριγκίπισσα Μουνιρά μπιν Αμπντάλα (1915-1987)

Το 1913 παντρεύτηκε την Σουσντίλ Χανούμ. Απέκτησαν δύο παιδιά:
* Πρίγκιπα Ναϊφ μπιν Αμπντάλα (1914-1983)
* Πριγκίπισσα Μακμπουλά μπιν Αμπντάλα (1921-2001)

Το 1949 παντρεύτηκε την Ναχντά μπιντ Ουμάν. Απέκτησαν ένα παιδί:
*Πριγκίπισσα Ναϊφεχ μπιν Αμπντάλα (1950-)

## Παραπομπές

## Βιβλιογραφία

* 
* Shlaim, Avi (2007). *Lion of Jordan; The life of King Hussein in War and Peace*. Allen Lane 

## Εξωτερικοί σύνδεσμοι

* Ένα γενεαλογικό προφίλ του

Κατηγορία:Οθωμανοί πολιτικοί
Κατηγορία:Μουσουλμάνοι μονάρχες
Κατηγορία:Δολοφονημένοι αρχηγοί κράτους
Κατηγορία:Πολιτικοί του Β΄ Παγκοσμίου Πολέμου
Κατηγορία:Βασιλείς της Ιορδανίας
Κατηγορία:Ιορδανοί ευγενείς
Σπίτι Κερέτ

Το **Σπίτι Κερέτ** είναι κατασκευή και καλλιτεχνική εγκατάσταση στη Βαρσοβία της Πολωνίας. Σχεδιάστηκε από τον αρχιτέκτονα Γιάκουμπ Στσένσνι μέσω του αρχιτεκτονικού γραφείου Centrala και έχει περιγραφεί ως το πιο στενό σπίτι στον κόσμο, με μέγεθος 92 εκ. στο λεπτότερο σημείο του και 152 εκ. στο πλατύτερο του σημείο. Η διώροφη καλλιτεχνική εγκατάσταση πήρε το όνομά της από τον Ισραηλινό συγγραφέα και σκηνοθέτη Έτγκαρ Κερέτ, ο οποίος ήταν ο πρώτος ένοικος του κτιρίου.

## Κτίριο
σύνδεσμος=//upload.wikimedia.org/wikipedia/commons/thumb/f/f1/The_Keret_house_in_Warsaw%2C_Poland_%28Pologne%29.jpg/100px-The_Keret_house_in_Warsaw%2C_Poland_%28Pologne%29.jpg|αριστερά|μικρογραφία|133x133εσ| Μέσα στο Σπίτι Κερέτ- το υπνοδωμάτιο
Η σιδερένια κατασκευή αποτελείται από δύο ορόφους και διαθέτει υπνοδωμάτιο, κουζίνα, μπάνιο και καθιστικό. Διαθέτει δύο παράθυρα που δεν ανοίγουν, με το ηλιακό φως να εισέρχεται επίσης μέσω ημιδιαφανών υαλοπινάκων που αποτελούν τους τοίχους. Ολόκληρος ο εσωτερικός χώρος είναι βαμμένος λευκός και η ηλεκτρική ενέργεια του κτιρίου προέρχεται από γειτονικό κτίριο. Το σπίτι έχει προσαρμοσμένη τεχνολογία ύδρευσης και αποχέτευσης και δεν είναι συνδεδεμένο με τα συστήματα ύδρευσης που παρέχεται από την πόλη. Λόγω του μικρού του μεγέθους, το κτίριο φιλοξενεί μόνο ένα μικρό ψυγείο και οι ένοικοι χρησιμοποιούν μια σκάλα για να μετακινούνται από όροφο σε όροφο. Η είσοδος γίνεται μέσω αναδιπλούμενων σκαλοπατιών που όταν είναι κλειστά γίνονται ο χώρος του καθιστικού.

Η κατασκευή του Σπιτιού Κερέτ υποστηρίχθηκε από το Δημαρχείο της Βαρσοβίας και δημιουργήθηκε και υλοποιήθηκε από το Πολωνικό Ίδρυμα Μοντέρνας Τέχνης. Το σπίτι έχει χαρακτηριστεί ως «εγκατάσταση τέχνης» επειδή δεν πληροί τους πολωνικούς οικοδομικούς κώδικες, παρόλο που χρησιμοποιείται ως κατοικία.

Το 2019, ονομάστηκε ως ένα από τα πιο εμβληματικά σπίτια στον κόσμο και συμπεριλήφθηκε σε έναν κατάλογο διεθνών έργων που τιμήθηκαν από την πύλη αρχιτεκτονικής *Iconic Houses*.

## Τοποθεσία
Το Σπίτι Κερέτ βρίσκεται μεταξύ της οδού Χουόντνα 22 και της οδού Ζελάζνα 74 στη Βαρσοβία και έχει χαρακτηριστεί ως το στενότερο σπίτι στον κόσμο. Η κατασκευή τοποθετήθηκε μεταξύ μιας προπολεμικής κατοικίας και μιας πολυκατοικίας. Ο Κερέτ είπε ότι η διαμονή στο Σπίτι Κερέτ είναι σαν ένα «μνημείο για την οικογένειά μου». Οι οικογένειες των γονιών του πέθαναν στον Β΄ Παγκόσμιο Πόλεμο όταν η ναζιστική Γερμανία κατέλαβε την Πολωνία.

## Παραπομπές


## Εξωτερικοί σύνδεσμοι

* Μέσα στο Σπίτι Κερέτ (γαλλικά)
* Ιστότοπος του Σπιτιού Κερέτ
* Σπίτι Κερέτ στη Βαρσοβία - Βίντεο 
* Εγκαίνια του Σπιτιού Κερέτ στη Βαρσοβία - Έκθεση εικόνων
* Το Σπίτι Κερέτ είναι φιναλίστ των βραβείων Architizer A+

Κατηγορία:Κτίρια και κατασκευές στη Βαρσοβία
Κατηγορία:Βόλα
Σάγιντ Μουχάμαντ Ζάφερ

Ο **Σάγιντ Μουχάμαντ Ζάφερ Σαμπτ Άμπας** ( γεννήθηκε 25 Αυγούστου 1985) είναι ποδοσφαιριστής από το Μπαχρέιν, ο οποίος αγωνίζεται ως τερματοφύλακας για την Αλ Μουχάρακ Σ.Κ.. Με 163 διεθνείς αγώνες είναι ο κάτοχος του ρεκόρ διεθνών συμμετοχών στην Εθνική Μπαχρέιν.

## Τίτλοι και διακρίσεις

* Πρωτάθλημα Μπαχρέιν (5) : 2008, 2009, 2011, 2015, 2018
* Κύπελλο Μπαχρέιν (7) : 2008, 2009, 2011, 2012, 2013, 2016, 2020
* Κύπελλο του διαδόχου του Μπαχρέιν (2) : 2008, 2009
* Κύπελλο Συλλόγων Κόλπου : 2012
* Κύπελλο AFC : 2008

## Δείτε επίσης

* Κατάλογος ποδοσφαιριστών ανδρών με 150 ή περισσότερες διεθνείς συμμετοχές

## Παραπομπές


## Εξωτερικοί σύνδεσμοι
* 

Κατηγορία:Ποδοσφαιριστές από το Μπαχρέιν
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Μπαχρέιν
Κατηγορία:FIFA Century Club
Κατηγορία:Ποδοσφαιριστές Ασιατικού Κυπέλλου Εθνών 2004
Κατηγορία:Αθλητές στους Ασιατικούς Αγώνες 2006
Κατηγορία:Ποδοσφαιριστές Ασιατικού Κυπέλλου Εθνών 2015
Κατηγορία:Ποδοσφαιριστές Μαλκίγια Κλαμπ
Κατηγορία:Ποδοσφαιριστές Αλ Μουχάρακ Σ.Κ.
Κατηγορία:Παίκτες νικητές ΑΦΚ Καπ
Κατηγορία:Ποδοσφαιριστές Ασιατικού Κυπέλλου Εθνών 2023